**Pentru copii**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PENTRU COPII

Copilul meu,

ești raza de lumină

cea așteptată să vină,

ca o ofrandă divină,

pentru o inimă creștină.

Copilul meu,

să fii mereu înconjurat

de dragoste, te-am așteptat

cu mare drag și te-am vegheat

zi și noapte neîncetat.

Copilul meu,

tu ești o prelungire

a vieții mele-n lume

și-aș vrea să ai dorire,

să porți al nost' renume.

Copilul meu,

eu te-aș ruga, ca să predai

stindardul vieții-n viitor,

la fel și dragostea s-o dai

și la urmași în viitor.

Copilul meu,

tu ești acum făclia,

ce va rămâne-n urma mea

aprinsă, ca semn, pe glia

ce-a purtat și viața mea.

Spânu Alexandrina - SPERANȚE